CELEX: 32011R1238
Language: lt
Date: 2011-11-30 00:00:00
Title: 2011 m. lapkričio 30 d. Komisijos įgyvendinimo reglamentas (ES) Nr. 1238/2011, kuriuo iš dalies keičiamas Įgyvendinimo reglamentas (ES) Nr. 372/2011, kuriuo nustatoma nekvotinio cukraus ir izogliukozės eksporto kiekybinė norma, taikoma iki 2011–2012 prekybos metų pabaigos

1.12.2011   
            
            
               LT
            
            
               Europos Sąjungos oficialusis leidinys
            
            
               L 318/2
            
         KOMISIJOS ĮGYVENDINIMO REGLAMENTAS (ES) Nr. 1238/2011
   2011 m. lapkričio 30 d.
   kuriuo iš dalies keičiamas Įgyvendinimo reglamentas (ES) Nr. 372/2011, kuriuo nustatoma nekvotinio cukraus ir izogliukozės eksporto kiekybinė norma, taikoma iki 2011–2012 prekybos metų pabaigos
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 61 straipsnio pirmos pastraipos d punktą kartu su 4 straipsniu,
   kadangi:
   
               (1)
            
            
               pagal Reglamento (EB) Nr. 1234/2007 61 straipsnio pirmos pastraipos d punktą prekybos metais viršijant to reglamento 56 straipsnyje nurodytą kvotą pagamintas cukrus ir izogliukozė gali būti eksportuojami tik neviršijant nustatytinos kiekybinės normos;
            
         
               (2)
            
            
               2006 m. birželio 30 d. Komisijos reglamente (EB) Nr. 951/2006, nustatančiame išsamias Tarybos reglamento (EB) Nr. 318/2006 įgyvendinimo taisykles dėl prekybos su trečiosiomis šalimis cukraus sektoriuje (2), nustatytos išsamios nekvotinių kiekių eksporto įgyvendinimo taisyklės, visų pirma susijusios su eksporto licencijų išdavimu. Tačiau, atsižvelgiant į galimybes eksporto rinkose, kiekybinė norma turėtų būti nustatoma kiekvieniems prekybos metams;
            
         
               (3)
            
            
               Komisijos įgyvendinimo reglamentu (ES) Nr. 372/2011 (3) 2011–2012 prekybos metams nustatyta nekvotinio cukraus eksporto kiekybinė norma yra 650 000 tonų, o nekvotinės izogliukozės eksporto kiekybinė norma – 50 000 tonų. Įgyvendinimo reglamentas (ES) Nr. 372/2011 turi būti taikomas tik nuo 2012 m. sausio 1 d., todėl iki tos dienos eksporto licencijų, susijusių su tuo reglamentu nustatytomis kiekybinėmis normomis, paraiškos negali būti teikiamos;
            
         
               (4)
            
            
               pagal naujausius skaičiavimus dėl puikių oro sąlygų ir didesnio sėjos ploto 2011–2012 prekybos metais nekvotinio cukraus gamyba galėtų gerokai padidėti. Tikimasi, kad nekvotinio cukraus gamyba 2011–2012 m. padidės iki 4 920 000 tonų, palyginti su 2 333 000 tonų 2010–2011 m., todėl turėtų būti užtikrintos papildomos nekvotinio cukraus pardavimo rinkos;
            
         
               (5)
            
            
               2010 m. gegužės 7 d. Komisijos reglamentu (ES) Nr. 397/2010, kuriuo nustatoma nekvotinio cukraus ir izogliukozės eksporto kiekybinė norma, taikoma iki 2010–2011 prekybos metų pabaigos (4), nustatyta pradinė 50 000 tonų nekvotinės izogliukozės eksporto kiekybinė norma. Atsižvelgiant į didelę eksporto paklausą, 2011 m. rugpjūčio 24 d. Komisijos įgyvendinimo reglamentu (ES) Nr. 852/2011, kuriuo iš dalies keičiamas Reglamentas (ES) Nr. 397/2010 dėl kiekybinės nekvotinės izogliukozės eksporto normos, taikomos iki 2010–2011 prekybos metų pabaigos (5), tas kiekis padidintas iki 65 000 tonų;
            
         
               (6)
            
            
               atsižvelgiant į tai, kad PPO 2011–2012 prekybos metams nustatyti eksporto viršutinės ribos kiekiai nebuvo visiškai išnaudoti, kvotinio cukraus eksporto kiekybinę normą reikėtų padidinti 700 000 tonų, kad būtų galima išnaudoti visas įmanomas turimo produkto pardavimo rinkas. Taikant šią priemonę Sąjungos cukraus sektoriui būtų suteiktos papildomos galimybės rinkoje. Panašiai, remiantis 2010–2011 prekybos metų patirtimi, nekvotinės izogliukozės eksporto kiekybinė norma turėtų būti padidinta 20 000 tonų. Kad Sąjungos nekvotinio cukraus ir izogliukozės gamintojai galėtų pasinaudoti atitinkamų eksporto rinkų teikiamomis galimybėmis ir dabartinėmis aukštomis tarptautinėmis kainomis, eksporto licencijų paraiškas dėl padidintų kiekių tikslinga leisti teikti anksčiau nei 2012 m. sausio 1 d. Siekiant užtikrinti gerą rinkos valdymą, licencijų paraiškas dėl 700 000 tonų turėtų būti leista teikti nuo 2011 m. gruodžio 1 d., o licencijų paraiškas dėl 650 000 tonų – nuo 2012 m. sausio 1 d. Taigi, reikia numatyti 700 000 tonų kiekiui taikomą nuo Komisijos įgyvendinimo reglamento (ES) Nr. 1010/2011 nukrypti leidžiančią nuostatą (6);
            
         
               (7)
            
            
               Įgyvendinimo reglamentą (ES) Nr. 372/2011 reikėtų atitinkamai iš dalies pakeisti;
            
         
               (8)
            
            
               šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamentas (ES) Nr. 372/2011 iš dalies keičiamas taip:
   
               1)
            
            
               1 straipsnis iš dalies keičiamas taip:
               
                           a)
                        
                        
                           1 dalis pakeičiama taip:
                           „1.   2011–2012 prekybos metais, kurie prasideda 2011 m. spalio 1 d. ir baigiasi 2012 m. rugsėjo 30 d., Reglamento (EB) Nr. 1234/2007 61 straipsnio pirmos pastraipos d punkte nurodyta nekvotinio baltojo cukraus, kurio KN kodas yra 1701 99, kiekybinė norma eksportui be grąžinamosios išmokos yra 1 350 000 tonų. Šis kiekis paskirstomas taip:
                           
                                       a)
                                    
                                    
                                       dėl 700 000 tonų kiekio eksporto licencijų paraiškas galima teikti nuo 2011 m. gruodžio 1 d., o
                                    
                                 
                                       b)
                                    
                                    
                                       dėl 650 000 tonų kiekio – nuo 2012 m. sausio 1 d.“
                                    
                                 
                     
                           b)
                        
                        
                           pridedama tokia dalis:
                           „3.   Komisijos įgyvendinimo reglamento (ES) Nr. 1010/2011 (7) 1 straipsnio 3 dalis netaikoma 700 000 tonų kiekiui, dėl kurio pagal šio straipsnio 1 dalį eksporto licencijų paraiškos galės būti teikiamos nuo 2011 m. gruodžio 1 d.
                        
                     
         
               2)
            
            
               2 straipsnio 1 dalis pakeičiama taip:
               „1.   2011–2012 prekybos metais, kurie prasideda 2011 m. spalio 1 d. ir baigiasi 2012 m. rugsėjo 30 d., Reglamento (EB) Nr. 1234/2007 61 straipsnio pirmos pastraipos d punkte nurodyta nekvotinės izogliukozės, kurios KN kodai yra 1702 40 10, 1702 60 10 ir 1702 90 30, kiekybinė norma eksportui be grąžinamosios išmokos yra 70 000 tonų sausosios medžiagos.“;
            
         
               3)
            
            
               3 straipsnio antra pastraipa išbraukiama.
            
         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2011 m. gruodžio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. lapkričio 30 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 299, 2007 11 16, p. 1.
   
      (2)  OL L 178, 2006 7 1, p. 24.
   
      (3)  OL L 102, 2011 4 16, p. 8.
   
      (4)  OL L 115, 2010 5 8, p. 26.
   
      (5)  OL L 219, 2011 8 25, p. 1.
   
      (6)  OL L 268, 2011 10 13, p. 14.
   
      (7)  OL L 268, 2011 10 13, p. 14.“;